bavarian-nlp/barwiki-20250901 huggingface dataset:
Kraudn Sepp

Da Kraudn Sepp ("biagalicha Nom:" "Josef Bauer") (* 16. August 1896 z Greiling ba Däiz; † 1. Aprui 1977 ebmdo) wor a boarischa Zithaspuija und Voikssänga, wo eascht im hohn Oita iwaregional bekonnt worn is.
Da Sepp wor a virtuosa Wirtshausuntahoida. Gstanzln, Spottliada, Erotik, Wuidaraliada und sogor Schloga hom zu seim Repertoir zejd. Zweng seine natialichn und grodlinign Voatrogsoart und sein frein, spontanen Umgang mit da Voiksmusi wead da Kraun Sepp mit Legendn vo da amerikanischn Folk- Country- und Bluesszene wia Hank Williams und Johnny Cash vaglichn. Da Kraudn Sepp wead vo da Biermösl Blosn bis Willy Michl, vom Fredl Fesl bis zu Attwenger und Söllner Hansi ois Voabuid vaeart.
Williams Wetsox

Williams Wetsox is a Musigruppm aus Huglfing, wo seit 1980 an boarischen Blues spuit. Seithea hams 4 LPs und 7 CDs vaeffentlicht. Se spuin oagne Stickln mit boarischn Textn.
Williams Fändrich is da Kapejmoasta, da easchta Gitarrist, Sänga und Komponist, Groover Krüger is da zwoate Gitarrist, wo a oagne Stickln spuit und singt. Thomas Gugger is da Schlogzeiga und Marcel Pölitz da Bossist.
Williams Wetsox vastenga Blues ois Voiksmusi vo de Tramps und Outlaws. Se seng si aa in da Tradion vom Kraudn Sepp und spuin Gstanzln bluesig varockt.
Ironiezeichn

De Ironiezeichn is a Sotzzeichn, mit dem de ironische Bedeitung vo am Sotz oda Sotztei heavoaghom wean ko. Es wead moast duach a spieglvakeats Frogezeichn (U+2E2E) dorgestejt. Es wead owa kaum vawendd.
Kritik.
Kritisiat wird, dass die des Ironiezeichn grod de Ironie vahindat. Zum Wesn vom Ironischn gheat freili, dass de wohre Bedeitung vo oana Aussog offa glossn wead.
Alternativn.
Ondane Ironiekennzeichnunga wean fost ausschliessle in Foren und Chats im Netz vawendd. Beispuisweis mit sognenntn "Ironie-Tags", &lt;ironie&gt; und &lt;/ironie&gt; (oglehnt an de SGML) oda mit am Emoticon, wia an Zwinka-Smiley ;-).
Ottakring

Ottakring is da 16. Weana Gmeindebeziak (Hieb) und is 1892 aus dena söbständign Gmeinden Ottakring und Neileachnföd büd wuan.
Eadkunde.
Da Beziak liegt aussahoib vom Giatl, dea wos an da Stö vom ehemolign Linawoi aug'legt is. Ea liegt im Westn vo Wean, zwischn Lerchnföda Giatl und de Weanawoid-Higln. Im Noadn grenzt Ottakring aun Hernois, im Ostn aun de Josefstod und aun Neibau und im Südn aun Rudoifsheim-Fümfhaus und Penzing.
Da hechste Beag is da Gallitzinbeag (aa Wilhelminenbeag) mit 449 Meta. Do drauf steht de Jubiläumswartn. Da Ottakringa Boch, dea wos heit kanalisiat is, entspringt do drom.
Wiatschoft.
Iwareginäu bekaunnte Betriebe san de Ottakringer Brauerei, de Kaffeerestarei „Julius Meinl“ und de „Konfitüren und Gemüsedelikatessen Staud’s“.
Kabale und Liebe

Kabale und Liebe is a Drama in fimf Aktn vom Friedrich Schiller, wo am 13. Aprui 1784 in Frankfurt am Main uraufgfiaht won is. Des sognennde "Biagaliche Trauaspui" zoagt a duach niadaträchtige Intrigen (= Kabalen) zasteate Liab zwischn am Adlssohn Ferdinand vo Walter und da biagalichn Musikadochda Luise Miller.
Da Easchttitl "Luise Millerin" is noch am Voaschlog vom Schauspuila August Wilhelm Iffland in "Kabale und Liebe" umgnennt worn. Des Stickl guit ois oans vo de bedeitendstn deitschn Dramen.
Elipsn (Sproch)

A Ellipsn (grch. "élleipsis" „Auslossung“) is in da Linguistik des Auslossn vo oam oda mehran Weatan in am Sotz, wo grammatikalisch eafoadalich waradn.
Elipsn kema in da boarischn Sproch haifi voa oft sans scho feste Redewendunga woan.
Ois Stuimiddl bewiakn Elipsn, dass a Text schnella glesn wead bzw. dass Hektik zum Ausdruck kimmt.
Elipsn

A "Elipsn" is in da Geometrie a gschlossane glotte Kuavn, wo ois gstreckts oda gstauchts Buidl vo am Kroas voagstejt wean ko.
Definitionen.
Es gibt vaschiedane Definitionen vo da Elipsn, oane kimmt vo da Mengenleare:
Do is a Elipsn de Menge vo oin Punktn formula_1 vo da Zeichnebene, fia de de Summe vo de Obständ zu zwoa gegebenen Punktn formula_2 und formula_3 glei formula_4 is. De Punkte formula_2 und formula_3 hoassn Brennpunkt oda aa Fokusse.
formula_7
Ostara

De Ostara (oidenglisch: "Ēostre" oda "Ēastre") is a rekonstruiate germanische Fruahjoars-Geddin.
Ois oanzige Quejn guit dabei da anglsaxische Pata und Kiachnhistorika Beda Venerabilis, dea wo de Heakumft vom Wort „Easter“ (Ostan) mit oana friahan germanischn Geddin "Eostrae" eakleat hod. Des is vom Jakob Grimm afgriffa worn und in da Romatik hod de Geddin domid a gressane Popularitet kriagt. In da Fochwissnschoft is umstrittn, ob des a germanische Geddin wor.
Drangl

A Drangl oda Gsiif is Saumebegriff fia Flissigkeitn, de wos speziö fian menschlichn Konsum geeignet san.
Neman befriedign vo an menschlichn Grundbediafnis, in Duascht, spün Drangln aara wichtige Roin in da menschlichn Gsöschoft und Kuitua.
Pessach

Pessach (hebräisch: פסח,aramäisch "Pas-cha", boarisch „Vuabeigeh“) gheat zu de wichtigstn Fesdln vom Judentum. Es dainnat aun an Auszug aus Egyptn, oiso de Befreiung vo de Israeliten aus da Sklavarei. Domit san de Judn nochm Tanach a eignständigs, vo Gott dawööds Voik wuan. De Nochazöhlung (Haggada) vabindt jede neie Generation vo de Judn mit da Gschicht vo iam Uasprung.
Des Pessach wiad in da Wochn vom 15. bis 22. Nisan ois Famülienfest mit vaschiednan Riten gfeiat, drunta an Seder und s Matze-Essn, des wos a Wochn duachgfiaht wiad. Desweng haaßts aa „Fest vo de ungsaiatn Brot“.
In da Zeit vom zweitn jidischn Tempe hot Pessach zauman mit Schawuot (Wochnfest) und Sukkot (Laabhittnfest) zu dena drei israelitischn Woifoatsfestln ghead, an dena di Glaibign noch Jerusalem zum Tempe aufn Tempebeag pügat san, um duatn de Pessachviecha z opfan.
Buachstob

Buachstob (dt.: Buchstabe, Pl.: Buachstom, dt.: Buchstaben) hoassd a grafischs Zeichn, wo a Bstondtei vo om Oiphabet is. Domid kenna bstimmde Oartn vo Sprochn niedagschrim, des hoassd grafisch festghoidn wean.
Heakumft.
As Woat stommd aus'm Germanischn. Woahscheins kimmd's do hea, wei de Runen fia's Orakl af Buachstabaln ("*bōks") gridzd worn san.
Im Netz.
[[Kategorie:Schrift]]
Seder

 
Seder (סדר) is des hebräische Wuat fia „Ordnung“. So wean de sechs Hauptobteulungen vom Talmud und Mischna ois „Seder“ bezeichnet.
In da Regel wiad des Wuat heit owa ois Kuazbezeichung fian Sederomd verwendet. Des is da Vuaomd zum jidischen Pessach-Fest. Dea Omd hot an laungan gregltn Oblauf, so is aa zua Bezeichnung Seder kumma. Es wean heulige Texte glesn und Liada gsungan, dazua kriagt jeda a Biachl, a Haggada, wo ois drin steht wosn Omd betrifft. Es wean traditionölle Speisn, wias ungesaiats Brot (Matze), gessn und Wein trunkn.
Maxhütte-Haidhof

Maxhütte-Haidhof (oberpfölzisch: Maxhittn-Haidhof) is a Stod im Oberpfölzer Landkreis Schwandorf.
De Stod liegt auf 416 m ü. NN und is 34,71 km² groß. Maxhittn-Haidhof hod 10.894 Einwohna "(31. Dezemba 2014)".
Gschicht.
Einwohnaentwicklung.
Auf’m Gebiet vo da Gmeindn san 1820 175 Einwohna zält wordn. 1905 warn´s grod a moi 788.
Mid da Intensivierung vom Hittenbetrieb hod dia Einwohnazahl immer mehr zugnumma.
Wappen.
„Schuid gspoitn; vorn in Suiba a greane Tann; hintad in Blau kreizt a suibana Bergmannshamma und a suibana Bergmannsschlegl.“ Woppn seid 1956.
Majuskel

Majuskel (vo lat. "maiusculus", a wengal gressa) is in da Typografie a Fochbegriff fia de Grossbuachstobm vum Alphabet und gleizeite a Oart, um in am Text wos heavoazhem. A Text wo nua in Majuskeln gschriem is, nennt ma "Majuskelschrift". Dabei soitn die Buachstobn gleich gross zwischn zwoa Linian bassn. Die oidn Schriftn von de Remer und Kriachn warn soalchane Schriftn mit lauta grosse Buachstobn, bei de Lateiner hoaßt des Kapitalis, bei dene Kriachn Unziale, de dann a im Westn übanomma worn ist.
Des Gegntei vo am Majuskel is a Minuskel.
In da Druckasproch wean Versal (Mz. Versalien) bzw. "Versalbuachstob" synonym vawendd. Etymologisch gseng is des ned gonz richtig. "Versal" kimmt vom lateinischn "versus" (Zein, Obsatz) und bezeichnet de grossn Ofangsbuachstom (Initialen) vo Obsätzn und Verszein, wo in oidn Schrift oft vawendd worn san.
Minuskel

De Minuskeln oda Gmoane san Kloabuachstobm.
"Minuskel" kimmt vum lateinischn Woat "minusculus", wo "eha kloa" bedeit. Im Gegnsoaz zu dene Minuskeln hoabn de Buachstobn Oba- oder Untalänga, zum Beispui "b", "d", "g", "h", "q" (Viealinienschema). De Vokale "a, e, i, o, u" und de Konsonantn "m" oda "n" brauchan blos den Ploatz zwischn da Grundlinie und da Middllinie.
Des Gegntei vu Minuskel is Majuskel bzw. "Versal" (Versalien).
Rho

Des Rho (griachisch , Majuskel Ρ, Minuskel ρ oda ϱ) is da 17. Buachstob vum griachischn Alphabet und hod im griachischn Zoinsystem an Wert vu 100.
Am Ofang vo am oidgriachischn Wort is a immar aspiriad (oghaucht).
Paranoia

Paranoia (griachisch "paránoia", aus "parà" „nemn“ und "noûs" „Vastaund“; weatlich oilso „neman Vastaund“, „varuckt“, „waunsinnig“) is im engan Sinn de Bezeichnung fiar a psychische Stearung, de wos vo Waunvuastöllungen dominiat wiad. Zum paranoidn Denkn gheat typischaweise da oigegnweatige Glaum, dass ma vafoigt wiad. Historisch gseng woa des de Bezeichung fia jede Fuam vo Waunsinn.
Da paranoide Charakta.
Da paranoide Charakta wiad vua oim vo foigende Eignschoftn prägt:
Des Objekt vom Vafoliungswaun is vo Foi zu Foi vaschiedn. Beim Wexl vo da Umgebung wexlt a da eingebüdete Vafoiga. Do drin zaagt si, dass da Vafoigungswaunsinn voi oim in ana Vaendarung vo de Denkvuagäng besteht, während de Denkinhoite variian kena.
Paranoia-Modö vo da Gstoittheorie.
Da Max Wertheimer, da Begründa vo da Gstoittheorie, hod zauma mitn Psychiata Heinrich Schulte a sozialpsychologisches Modö zum Vaständnis vo da Paranoia vuagschlogn. Demnoch is de Paranoia a bsundare Fuam vo Beziahungswaunsinn. A Mensch, dem wos ned gelingt vo ana Gruppm aungnumma z wean, schlogt zu dena aundan a Oat Pontonbruggn, indem a si vafoigt füht. So entsteht fia eam de zwaunghofte Vuastöllung vo ana Beziahung zwischn Vafoigan und Vafoigtn.
Literarisches Beispü.
Ernst Jandl: "stanzen":
soggds i siach hinta mia
so an droochn hea fliagn
hod n roochn aufgrissn
dea wü mi kriagn
und de schneidatn zent
und da bestige gschdaunk
wari nua scho hiin
i soggad:gottseidaunk
Galaktisches Joar

A Galaktisches , aa Kosmisches Joar, is de Zeitspanne vo am voiständign Umlaff vom Sunasystem ums Zentrum vo da Muichstrossn. De Daua wead af 225 bis 250 Milliona Erd-Joar gschätzt. Da Begriff is vom russischn Astronom Pawel Petrowitsch Parenago 1952 prägt woan.
Zeitoblaff in galaktischn Joarn.
I dera Aflistung is oa GJ = 225 Millionen Joar.
Evan Bourne

Da Matthew Joseph Korklan (* 19. März 1983), bessa bekonnt unta seim aktuelln Ringnoma Evan Bourne, is a amerikanischer Profi-Wrestler, der wo bei da WWE oabat und in RAW aftritt.
d'Karriern.
Da Korklan war a Ringer in seiner Schui.
Bei "Gateway Championship Wrestling"
hod er se zum Wrestler ausbuidn lassn. 
Bei "Dragon Gate" hod er sein easchtn Titel gwunna.
Danoch war er no bei TNAW und ROH, bevor 
er dann zu da WWE kemma is.
Im Netz.
Evan Bourne af cagematch.de
Carmina Burana (Orff)

De Carmina Burana (lat. „Beira Liada“ oda „Liada aus Benediktbeiern“) is a szenische Kantatn vom Carl Orff vo 1935–36. Vorlag san 24 Gedichtal aus ara oidn Liadsammlung vom Middloita (11./12. Joarhundat) mitn voin Titl: "Carmina Burana: Cantiones profanæ cantoribus et choris cantandæ comitantibus instrumentis atque imaginibus magicis" ("Liada vo Beiern: Profane Liada fia Senga und Chor, wo zamma mit Instrumentn und magischn Buidln gsunga wead."). Da Chorsotz "Fortuna Imperatrix Mundi" ("O Fortuna"), wo an Ofang und s End vom Weak buidd, gheat za de klassischn Stickln ausm 20. Joarhundat de wo wirkli a jeda kenna duad.
Aufbau.
"Carmina Burana" besteht aus fimf Haupttei mit insgsamt 25 Satzln, ohne Pausn zwischn de Satzln ("attacca").
Fortuna Imperatrix Mundi
I – Primo vere ("Im Fruahjoar")
Uf dem Anger ("im Greanan")
 a) Reie ("Runddanz"–Instrumental)
 b) Swaz hie gat umbe 
 c) Chume, chum, geselle min
 d) Swaz hie gat umbe (Wiadaholung)
II – In Taberna ("Im Wiatshaus")
III – Cour d'amours ("Vo da Liab")
Blanziflor et Helena 
Fortuna Imperatrix Mundi ("Fortuna, de Heascharin vo da Wejd")
Da Aufbau vo da Komposition basiat aufm Radl vo da Fortuna (Glicksradl). Aufm Umschlog vo da Carmina Burana (im Codex und auf da Partitur) is a Glicksradl obbuidd, wo aussn im Kroas de via Phasn vom Radl stenga:
"Regnabo (i wead heaschn), Regno (i heasch etza), Regnavi (i hob gheascht), Sum sine regno (i hob nix zum heaschn)".
Des Glicksradl bewegt si im Oblauf vom Stickl imma wieda vo Freid zum Leid, vo da Hoffnung zua Vazweiflung usw.
Beispui.
O Fortuna!
Wia da Mond
Si ewig ändat,
Nimmst du zua
Und wieda ob! -
Kroasligs Lebm!
Eascht haust uns nieda,
Nacha vawehndsd uns
mit deim Schicksoisspui.
Bittre Oamut,
Gejd und Mochd
Ois zageht -
wia Eis in da Sunn.
Gneis Siid

Unta Gneis-Siid (Hdt: "Gneis-Süd") wern vo da Stodplanung vom Magistrat Soizburg her de duachn Morzger Woid reimlich trenntn, noch'm zwoatn Wöidkriag, vuaoim im Zug vo da Osidlung vo Flichtling gwoxxanen Baulondkern Oachethofsidlung und Birknsidlung zommgfosst, de beide im Raum uman Oimkanal westlich vo da Berchtsgoana Strossn und siidlich vom Stodtei Gneis lingan.
Vur da Vabaung hod se do a londwirtschoftlich wenig ertrogreiche Moar-Streiwisn am Rond vom Leopoidskroner Moar befundn, vo dem da Oartnreichtum scho friara berimt gwesn is. Do hom se ausdente Bständ vo da Sibirischn Schwertlilie "(Iris sibirica)", owa a de Sumpfgladoin "(Gladiolus palustris)" und vaschidane Orchideenoartn san do heiffig gwoggsn.
Da Woid im Westn is friara ois „Grädiger Oachet“ bezeichnet worn, weil da durtige Moarrondwoid in long zruckligande Joarhunderte eemso vo Oachn prägt gwesn is, wia da Oachetwoid im Raum vo da heidig Oachetsidlung (newer da Kendlersidlung im Gmoagebit vo Wois-Siaznhom). Da Woid im Sidn vo da Oachethofsidlung hod friara Oimhoiz, de durt woggsandn Oachn hom u. o. de Beschlochtung firn Oimkanal gliafert.
Neistod (Soizburg)

Ois Neistod wead der Stodtei vo da Stod Soizburg gnennd, wos noch da Demontage vo da grossn Bastion im Raum um de Andräkircha (zwischen da Ernest-Thun-Stross und Vierthoiagoss) entstondn is und der desshoib aa Andräviadl hoasst.
Se wead vuaoim prägt vo de grindazeidlichn Villn entlong vo da Soizach und de grossn Mietwohnbautn vo da gleichn Stüiepochn im Raum um de Frounz-Josef-Stross. De Neistod gheat teiweis mid zum UNESCO-Wödeabe vo da Stod Soizburg.
De Grenz vo da Neistod noch Noadn zum Stodtei Elisabeth-Vuastod hi büidt de Bohlinie, de Grenz noch Schoimoos de Lasserstross. De Neistod somt da Rechtn Oidstod grenzt im Westn on d' Soizach und im Sidn on an Kapuzinerberg sowia'ram Gerschboch. In da Neistod one da Rechtn Oidstod leem heid guade 4.000 Leit, eihschliassli da Rechtn Oidstod eppa 4.500.
De Andräkircha.
De urspringliche "Andräkircha", oder d' "Kircha vom Heiling Andreas", is oanst amoi znaxt am Blatzl - on da estlichn Eckn zur Draifoitigkaitsgoss - gstondn. De urspringlich gotische Kircha is zeascht untam Wolf Dietrich von Reitenau zuaram Reneissancebau umgstoitt und untam Erzbischof Diatrichstoa 1750 mid hochm Aufwond erneit umgstoitt und barockisirt worn. De Kircha is 1818 baim grossn Stodbrond bschädigt worn. De obbrende Kircha is noch vüi Diskussionan zwischn de Biaga mid storke gengsätzliche Hoitungan vuaoim zur Schoffung vo ner breadern Forstross 1861 im Auftrog vo da Stodvawoitung obtrong worn, wobei oanige Mauern in a neichs Biagahaus integriat worn san. Da Ruaf vo vüi Biaga noch am Neibau is oiwai lauder worn. Noch Pläne vo Josef Wessicken is d' neiche Kricha vom Stodbaumoasta Jakob Ceconi im neigotischm Stüi auf'm neich gschoffanen Blotz hinter de gschliffanen Bastain (da Blotz hod davur ois Kasernenglände deant) aufbaud worn. 1898 is de neiche Kircha mid iare 61 m hochn Tirm eihgweicht worn. Noch schware Bombmschädn im Zwoatn Wöidkriag is d' Kircha noch Pläne vom Michael Kurz wider aufbaud worn. Des originare Dascheinungsbüidl vo da Kircha im neigotischm Stüi is owa im Zug vom Wideraufbau freile valuan gonga.
Da Kurgortn.
duatn, wo se heid da Kurgortn befindt, is friara de grosse "St. Vitalis-Bastai" gwesn, de westlichste vo de viar mächting Gschitzbastain und ner waidern Hoibbastai, de da Paris Lodron und sei Baumoasta Santino Solari in de Joar noch 1621 zur Sicharung vo da Neistod baun lossn hod. Ois der storke Festungsring 1821 ois Werbauwerk aufglossn worn is, san de weidlaffing Olong ois Stoabruch freigem worn und zur Ufabeschlochtung vo da begrodigtn Soizach vawendt worn. Da Erdkern vo da Bastai is teiweis ois „Rosnhigl“ dahoidn blim. De umgewandn Flächn san eihgebnat und de oidn Wergräm zuagschitt worn (eihschliassli da Gromolog vo daheitingWossabastai). Durch des is zwischn 'm historischn Miraböigortn, 'm Kurhaisl und 'm Kongresshaisl a eingstendiga Parkdoal - da heidige Kurgortn - entstondn.
Austropop

Austropop is a musikalische Stremung, de in Östareich umara am End vo de 1960a Joa entstaundn is.
Des is kaa musikalischa Stüü, sundan meah aa Heakumftsbezeichnung und a wengal Lemsgfüü. Unta dem Obabegriff wean Musika aus vaschiedanen Richtungen zsaumangfosst, vo Rock iwa Hip-Hop bis zua Alternativn Szene. Iwaschneidungen gibts aa mit da Neien Voiksmusik oda in Oipnrock. Schloga oda voikstimliche Musik wiad in da Regl owa ned dazuazööt.
De Liadtexte san in easchta Linie auf Weanarisch gschriem, owa aa in aundan boarischn Dialektn und auf deitsch und englisch.
Ostgermanische Sprochn

De Gruppm vo de Ostgermanischn Sprochn zejn zua de Germanischn Sprochn und is voikommen ausgstorm. Koane vo dena Sprochn wead no ois Muaddasproch praktiziat. De oanzige Ostgermanische Sproch, wo aufgrund vo eahoitanen Texn guad iwaliefat is, is de Gotische Sproch.
Vom Krimgotischn nimmt ma o, dass no bis ins 18. Joarhundat eine vawendd worn is.
Elisabeth-Vuastod

D'Elisabeth-Vurstod (Hdt.: "Elisabeth-Vorstadt", "Froschheim") is a Stodteil zwischen da Neistod und'm histoarischen Kerngebit voh Izling im Norn voh da Stod Soizburg. D'Elisabeth-Vurstod werd im Westen voh da Soizach, im Norn voh da Erzherzog-Aigen-Stross und da August-Gruawer-Stross, im Ósten voh d'Gleisålong vom Haubtbåhóf begrénzt. De sidliche Begrénzung büdt d'Eisenbåbruggen iwer d'Soizach. In da Elisabeth-Vurstod leem guade 7.500 Leit. Da Stodteil is ois a Gånzs vüfoch aa ois Bloahvial "(Plainviertel)" óder ois Fróoschoam "(Froschheim)" bekånnt.
Neem da Kiach St. Elisabeth san de Vóiks- und Haubtschui unterbrocht. D'Haubtschui is 1930 - 1931 baud worn und is 1944 durch Bomben eemfois schwar bschädigt worn. 1972 is da Bau voh da Pestalozzi-Vóiksschui dafoigt.
Rasputin

Grigori Jefimowitsch Rasputin (, * in Pokrowskoje bei Tjumen, Gouvernement Tobolsk, Russisches Reich (heit Oblast Tjumen, Russland); † in Sankt Petersburg) woa a russischa Waundaprediga, dea wos an Ruaf ois Wundaheila ghobt hod.
Lebm.
Rasputin is am 10. Jenna 1869 (nochn Julianischn Kalenda) im Doaf Pokrowskoje am linkn Ufa vo da Tura, 80 km östlich vo da Stod Tjumen in Westsibirien gebuan. Obm Oita vo 17 Joan woara fia 15 Joa ois waundanda Püüga untawegs, um meah iwa sei Religion z leana. Vo 1901 bis 1903 is a in seim Haamatdoaf bliem und is daun noch St. Petersburg gaunga.
Berühmt is da Rasputin daduach wuan, dass a zum Zarenhof gruafn wuan is. Zweng sein Ruaf ois Wundaheila hod ma am Hof de Hoffnung ghobt, dass a den kraunkn Zarensohn Alexei, dea Hämophilie ghobt hod, heun kenntad. Zeitzeign, inklusive Kritika und Eatzte hom bestätigt, dass a an positivn Einfluss aufn Gsunheitszuastaun vom Alexei ghobt hod.
Walther vo da Vogelweide

Walther vo da Vogelweide (* um 1170 (Gebuatsort unbekonnt); † um 1230, meglichaweis z Wiazburg), guit ois da bedeitendste deitschsprochige Lyrika vom Middloita. Vom Walther san 500 Strophn in 90 Liadan (Minneliada) und 150 Sangspruchdichtunga iwaliefat. Des is meara wia vo jedn ondan middloitalichn Lyrika.
Scho im 13. Joarhundat weada ois oans vo de wichtigst Vorbuida ogseng, spoda weada za de zwejf oidn Moasta vo de "Moastasinga" zejd.
Da Walther wor berihmt, owa iwa sei Lem san nimma vui Quejn vafigbor.
Im Netz.
Heabeispui.
interpretiat vom Soizburga Ensemble fia oide Musik Musik Dulamans Vröudenton
gelesen von Manfred Scholz, Universität Tübingen, Teil der „Leseproben-Seite der Abteilung für Mediävistik“
Parsch (Soizburg)

Parsch is a Stodtei vo da Stod Soizburg. Er ligt am Fuass vom Goasberg im Ostn vo da Stod. De Neihauserstross büidt d' Grenz zua Gnige, da Kapuzinerberg de noch Nordwesten hi. De Nesslthoiergoss sidlich vo da Rennboosiadlung und da Grearaum umas oide Bauerngheft Jagerguat sowia d' Villa Fischboch büidn westlich vo da Boolinie de Grenz zan sidlichn Aing, estlich vo da söim büidt da Praischnbark (uman Obfoiterhof) und de Maria-Cebotari-Stross de Grenz zum Stodtei Aing-Obfoiter. In Parsch wonan heid fost 10.000 Leit.
Fuaßboi-Eiropamastaschåft 2004

De Fuaßboi-Eiropamastaschoft 2004 (UEFA EURO 2004) woa a Fuaßboituania, des vo 12.Juni bis 4.Juli in Poatugal von da UEFA austrogn woan is. Bei dera Eiropamastaschofts-Endrunde woan insgesomt 16 Maunschoftn dabei, de wos zeascht in via Viaragruppn eiteud woan, und daun in an K.O.-Süstem genganonda gspüd hom. Des Finale hod Griechnlaund gegn Poatugal 1:0 gwunna.
Qualifikazion.
50 Lända woitn bei da EM-Endrunde in Poatugal dabei sein. Es woan 15 Plätz zu vagebn - Poatugal woa ois Gostgeba scho fix dabei. De 50 Nazionen san in zehn Fümfagruppn eiteud woan. De zehn Gruppnsiega woan aa fix dabei. De zehn Gruppnzweitn ham se daun untaranaund de letztn 5 Plätz in Relegazionsspüle ausgspüt. De anzige große Iwaroschung woa, doss de Tüakei ned dabei woa, obwoi se bei da Wödmastaschoft 2002 no Dritta gwoan san. De Tüakn san in di Relegazionsspüle gegn Lettlaund ausgschiedn. De Schweiz und Deitschlaund ham si ois Gruppnsiega qualifiziat. Östareich woa in ana Gruppn mid da Tschechei, Hollaund, Moidawien und Weißrussland und is in dera Gruppn Dritta woan.
Voarunde.
In da Vorrundn spüd in de Gruppn amoi jeda gegn jedn, aus de Eagebnisse wiad a Taböön gmocht (drei Punkte fia an Sieg, aan bei am Unentschiedn).
Viadlfinale.
De Viadlfinalspüle san zwischn 24. und 27. Juni 2004 austrogn woan. Zua Übaroschung vo vüle san soiche Kaliba wia Schbanien, Italien und Deitschlaund scho in da Voarunde ausseflogn. De große Sensazion im Viadlfinale woa sicha, dass Fraunkreich gegn Griechnlaund valuan hod. Da Vaaunstoita Poatugal hod si gegn Englaund im Öfaschiaßn duachgsetzt. Zwa Joa schbeda, bei da WM 2006, hods wida a Öfaschiaßn zwischn de beidn Maunschoftn gebn, und wida hod Poatugal gwunna.
Hoibfinale.
De Hoibfinalpartien woan am 30. Juni und am 1. Juli. Poatugal hod gegn Hollaund 2:1 gwunna. De Poatugiesn hom scho 2:0 gfiad, da Jorge Andrade hod oba no a Eigngoi gschossn. Im aundan Spü hod si Griechnlaund eascht in da Valängarung gegn de Tschechei duachgsetzt. Da Traianos Dellas hod in da 105. Minute des "Silver Goal" gschossn.
Finale.
Des Endspü am 4. Juli woa aa fia Poatugal a Meglichkeid si fia de Niedaloge im easchtn Spü zu revanchiern. Oba Griechnlaund hod Poatugal scho wida besiegt. Da Angelos Charisteas hod midn Kopf des anzige Goi gmocht. Ea hod aa gegn Fraunkreich im Viadlfinale mid am Kopfboitoa de Partie entschiedn. Da Trena von de Griechn, Otto Rehagel, is von da griechischn Press scho ois "Rehakles" vaead woan. Es woa da easchte Eiropamastatitl fia de Griechn. Aa fia Poatugal warads da easchte gwesn.
Außadem.
Da beste Toaschütze vom gonzn Tuania woa da Milan Baroš aus da Tschechei mid fümf Goi. Besta Spüla woa da Grieche Theodoros Zagorakis. Da Schweiza Johan Vonlanthen is mid am Goi gegn Fraunkreich jüngsta EM-Toaschütze woan. Außadem hod da Russe Dmitri Kiritschenko gegn Griechnlaund noch 68 Sekundn des schnöste EM-Goi gschossn. Insgesomt woan 1.156.473 Zuschaua in de Stadien, des san mea ois 37.300 pro Spü.
Im Netz.
Mea Infos zua EM auf Wödfuaßboi